Title: Comparant els veïns
Course: Ciències de la naturalesa (Biologia i geologia) - 1r d'ESO

Comparant els veïns

Organització

Per parelles

Objectiu

Redactar un document en el qual s'exposin les conseqüències que per al planeta Terra té la presència de vida a la seva superfície.

Materials

Ordinador amb

- Accés a la pàgina web sobre la hipòtesi de Gaia
- Google Earth
- Processador de textos

Procediment

Llegiu atentament la pàgina web Hipòtesi Gaia i feu les activitats indicades.

Obriu Google Earth i feu una passejada pel planeta Terra. Activeu l'opció de fotografies de Panoramio i mireu algunes d'elles. Situeu-vos a diverses latituds i continents.

A continuació, canvieu el planeta a Mart (a la barra de menús, el botó amb una icona semblant a Saturn). Feu el mateix que heu fet amb el planeta Terra, però aquesta vegada amb el planeta vermell.

Redacteu un document en el qual expliqueu, a partir del text que heu llegit i de la comparació entre Mart i la Terra, cóm influeix sobre el planeta el fet de estar ple de vida.