Title: Diferenciant roques magmàtiques
Course: Ciències de la naturalesa (Biologia i geologia) - 1r d'ESO

Diferenciant roques magmàtiques

Organització

Per parelles

Objectiu

Descriure i classificar un seguit de mostres de roques magmàtiques de la col·lecció del laboratori escolar.

Materials

- Mostres de roques magmàtiques amb el seu nom
- Lupa binocular
- Càmera de fotos
- Full de descripció i classificació de la roca
- Llapis i bolígraf

Procediment

Examineu amb detall cadascuna de les mostres que us han estat assignades, primer a ull nu i després amb la lupa binocular.

Descriviu la roca i feu els dibuixos corresponents. Fotografieu-la.

Si disposeu d'una càmera que pugui connectar-se a la lupa, fotografieu la textura.

Busqueu informació sobre la roca en qüestió i completeu la seva classificació.

Incorporeu les fotografies al document.

Penjeu els fulls de classificació al wiki Roques magmàtiques.