Title: Molt més que una pedra
Course: Ciències de la naturalesa (Biologia i geologia) - 1r d'ESO

Molt més que una pedra

Organització

Grups de 3 - 4 alumnes

Objectiu

Cada grup d'alumnes haurà d'estudiar una de les mostres fòssils de la col·lecció de l'escola, i preparar-la per a formar part d'una exposició. Cal incloure com a mínim un panell amb informació al respecte de l'organisme en qüestió, la seva classificació, época i relacions amb grups animals o vegetals actuals

Materials

  - Fòssil
  - Lupa binocular
  - Càmera de fotos
  - Estris de dibuix
  - Ordinador
  - Cartolines, caixes de plàstic...
  - Altres, segons les necessitats de cada grup

Procediment

En una primera fase, a partir de les dades proporcionades pel professor, feu una recerca d'informació sobre l'organisme que us ha estat assignat: recopileu dades sobre la seva classificació, época, hàbitat...

Analitzeu la vostra mostra: primer a ull nu, després amb l'ajuda de la lupa, mirant de localitzar les estructures de l'ésser viu que han quedat conservades en el fòssil. Feu fotografies en les quals es puguin veure aquestes estructures i, amb un programa de retoc fotogràfic, assenyaleu-les i retoleu-les.

Feu un dibuix que reconstrueixi l'organisme quan era viu i situeu-lo en el seu hàbitat. Intenteu explicar com era la seva vida.

Recerqueu informació sobre com era el món en la seva época i situeu el lloc en el qual va ser localitzat el fòssil. Què podem saber a partir d'aquest fòssil sobre com era el territori en aquell moment?

Organitzeu tota aquesta informació en un panell o mural i prepareu la mostra per a ser exhibida muntant-la de forma que es vegin bé els detalls (en una caixa de plàstic, muntada amb blu-tac...).

Entre tots, organitzeu l'exposició i expliqueu als vostres companys el resultat de la vostra investigació.