Title: Ho encerten els homes i les dones del temps?
Course: Ciències de la naturalesa (Biologia i geologia) - 1r d'ESO

Ho encerten els homes i les dones del temps?

Ho encerten realment els homes i les dones del temps quan fan les seves prediccions? Amb l'ajuda de la xarxa ho podem comprovar.

Organització

Per parelles

Objectiu

Comprovar l'exactitud de les previsions meteorològiques difoses pels mitjans de comunicació mitjançant dades en temps real i webcams.

Materials

- Un mapa de la previsió del temps a Catalunya pel dia d'avui extret d'un diari o revista.
- Ordinador amb accés a internet per consultar les planes
  - Meteocat
  - Edumet

Procediment

Escanejeu o fotografieu el mapa i incorporeu-lo a un document de processador de textos.

Comenteu la previsió de forma detallada.

Entreu a Edumet i Meteocat. Consulteu les dades en temps real i/o les webcams d'un mínim de 7 estacions meteorològiques distribuïdes per tot el territori, anoteu-les al vostre document i contrasteu-les amb les previsions per la zona en qüestió.

S'ajusta la predicció a la meteorologia real? Feu la valoració al vostre document.